প্রসূতির মৃত্যু ঘিরে উত্তেজনা উত্তর দিনাজপুরে

ভাস্কর রায়, উত্তর দিনাজপুর: চিকিৎসার গাফিলতির (Medical negligence) কারণে প্রসূতির মৃত্যু ঘিরে উত্তেজনা এক বেসরকারি নার্সিং হোমে।  শনিবার সকালে ঘটনাটি ঘটেছে উত্তর দিনাজপুর (Uttar Dinazpur) জেলার ইসলামপুর (Islampur) থানার রামগঞ্জ (Ramgunge) এলাকায়। মৃত ওই প্রসূতির নাম জোসনা খাতুন (২৫) বাড়ি চোপড়ার লক্ষ্মীপুর এলাকায়।

পরিবার সূত্রে জানা গিয়েছে, শুক্রবার বিকালে প্রসব যন্ত্রণায় ওই প্রসূতিকে রামগঞ্জের এক বেসরকারি নার্সিং হোমে ভর্তি করা হয়। সন্ধ্যায় সিজার করার পর প্রসূতির শারীরিক অবস্থার অবনতি হয়।

আরও পড়ুন: ফেসবুক নিয়ে কড়া পদক্ষেপ কেন্দ্রের, ১৮ ফেব্রুয়ারির মধ্যে কার্যকর

গভীর রাতে ওই প্রসূতিকে শিলিগুড়ি মেডিক্যালে  রেফার করে নার্সিং হোমের চিকিৎসকরা। এরপর পরিবারের লোকজন শিলিগুড়ি এক নার্সিং হোমে ভর্তি করার কিছুক্ষণের মধ্যেই ওই প্রসূতির মৃত্যু হয়।

এরপর পরিবারের লোকজন ওই নার্সিং হোমের সামনে অ্যাম্বুলেন্সে মৃতদেহ রেখে বিক্ষোভ দেখাতে শুরু করে। ঘটনার জেরে নার্সিং হোমের সামনে উত্তেজনা ছড়িয়ে পড়ে। খবর পেয়ে ঘটনাস্থলে পৌছায় ইসলামপুর থানার রামগঞ্জ ফাঁড়ির পুলিশ।

তবে এই বিষয়ে রামগঞ্জ ১ নং গ্রাম পঞ্চায়েতের এক সদস্য জানান, এটা আমাদের রামগঞ্জের দুর্ভাগ্য  বিষয়। যদি নার্সিংহোম কর্তৃপক্ষ  পরিকাঠামো ঠিক না রাখে,  তাহলে নার্সিংহোম করছে কেন। এটা নিয়ে আমরা প্রশাসনকে জানাব না হলে তাদের নার্সিংহোম বন্ধ করা হোক বলে জানান তিনি।

দেখুন অন্য খবর: