প্রসূতির মৃত্যু কলকাতায়, মালদায় উত্তেজনা, দেহ রেখে বিক্ষোভ

মালদা: প্রসূতির মৃত্যুকে (Maternal Death) ঘিরে উত্তেজনা, বেসরকারি নার্সিংহোমের (Private Nursing Homes) সামনে প্রসুতির মৃতদেহ রেখে বিক্ষোভ মৃতার পরিবারে ও প্রতিবেশীদের। নার্সিংহোমের গ্রিলে ধাক্কাধাক্কি মৃতার পরিবারের। সোমবার এই ঘটনায় ব্যাপক চাঞ্চল্য ছড়াল মালদার চাঁচল সুপার স্পেশালিটি হাসপাতালের (Chanchal Super Specialty Hospital) সামনে লাগোয়া নার্সিংহোমে। তুমুল বিক্ষোভ মৃতার পরিবারের। সেখানে চিকিৎসককের খোঁজ চান আত্মীয়রা।

তালা বন্দি গ্রিলের ধাক্কাধাক্কি করতে থাকেন।এক ঘন্টা ধরে তীব্র উত্তেজনা পরিস্থিতি ওই নার্সিংহোম চত্বরে। ঘটনাস্থলে চাঁচল থানার পুলিশ ও র‍্যাফ মোতায়েন রয়েছে। অবস্থা নিয়ন্ত্রণে আনতে হিমশিম খায় পুলিশ। জানা যায়,মৃতার নাম দীপিকা দাস (২৩)বাড়ি চাঁচল থানার কলিগ্রাম দক্ষিণপাড়ায়। সেই নার্সিংহোমে সিজারের মাধ্যমে যমজ কন্যা সন্তানের জন্ম দেন দীপিকা দেবী।

আরও পড়ুন: বঙ্গীয় হিন্দু মহামঞ্চের উদ্যোগে নাম বদল, উত্তেজনা বিশ্বাস কলোনিতে

শারীরিক অবস্থা অবনতি হলে কলকাতা পিজি হাসপাতালে নিয়ে যাওয়া হয়। সেখানে রবিবার রাতে মৃত্যু হয়। পরিবারের দাবি,কলকাতার চিকিৎসক বলেছেন, চিকিৎসায় খামতি থাকায় এই পরিণতি। কলকাতা থেকে দেহ নিয়ে এসে নার্সিংহোমের বাইরে দেহ রেখে বিক্ষোভে ফেটে পড়েন। দুই সদ্যোজাতকে নিয়ে অনবরত উত্তেজনা চলে। চিকিৎসক একটি ঘরে ভেতর থেকে গ্রিলে তালা থাকায় ঢোকা সম্ভব হয়নি। তার কোনও প্রতিক্রিয়া নেওয়া সম্ভব হয়নি।

দেখুন আরও খবর: